Presiden Korea Selatan

**Presiden Republik Korea** (), juga dikenali sebagai **Presiden Korea Selatan** (), ialah ketua negara dan ketua kerajaan Korea Selatan. Presiden mengetuai cabang eksekutif kerajaan dan merupakan Pemerintah Tertinggi Angkatan Tentera Republik Korea.

Perlembagaan dan pindaan Akta Pilihan Raya Presiden 1987 memperuntukkan pemilihan presiden melalui undi rahsia dan langsung yang mengakhiri pemilihan tidak langsung presiden oleh kerajaan sebelumnya. Presiden dipilih secara langsung untuk lima tahun dan tidak boleh dipilih lagi selepas itu. Jika terdapat kekosongan jawatan Presiden, pengganti hendaklah dipilih dalam masa 60 hari, yang pada masa itu tugas presiden dilakukan oleh Perdana Menteri atau Menteri Kanan lain seperti mana yang ditentukan oleh undang-undang. Ketika menjawat jawatan, presiden menetap di Rumah Biru (sehingga 2022) dan dikecualikan dari liabiliti jenayah kecuali atas sebab pemberontakan atau penderhakaan. 

Presiden Korea Selatan sering berdepan hukuman penjara selepas berakhir tempoh mereka berkuasa, biasanya sebaik pesaing politik mereka berpindah ke kediaman presiden. 

Pemangku presiden, Han Duck-soo, mengambil alih jawatan daripada Presiden Yoon Suk Yeol yang digantung tugas dan dipecat daripada jawatan tersebut; yang mana Han akan terus memangku jawatan tersebut sehingga pilihan raya presiden pada Jun 2025 ini.

## Sejarah

Sebelum penubuhan Republik pertama pada 1948, Kerajaan Republik Korea Sementara telah ditubuhkan di Shanghai pada September 1919 sebagai penerusan bagi beberapa kerajaan yang ditubuhkan selepas Gerakan 1 Mac yang berlaku pada tahun tersebut. Kerajaan tersebut menyelaraskan penentangan rakyat Korea terhadap pendudukan Jepun di Korea. Kesahan Kerajaan Sementara telah diiktiraf dan digantikan oleh kerajaan Korea Selatan dalam Perlembagaannya.

Sejak 1988, Presiden Korea Selatan akan dipilih pada setiap lima tahun. Sebelum ini, tempoh tersebut ialah empat tahun dari 1948 hingga 1972, enam tahun dari 1972 hingga 1981, dan tujuh tahun dari 1981 hingga 1988. Sejak 1981, presiden tidak boleh dipilih lagi selepas tempoh perkhidmatannya tamat.

## Had tempoh perkhidmatan
Jawatan presiden mempunyai had tempoh lima tahun yang ketat dan tidak boleh diperbaharui, yang dikuatkuasakan pada tahun 1987 di bawah Perkara 70 Perlembagaan Korea Selatan selepas negara ini mengalami beberapa tahun pemerintahan autokratik. Had tempoh presiden Korea Selatan merupakan salah satu yang terpendek di dunia, dan yang terpendek di Asia. Sebagai langkah tambahan untuk mencegah kecenderungan autokratik, Perkara 128 Perlembagaan menetapkan bahawa sebarang pindaan untuk melanjutkan tempoh jawatan tidak akan terpakai ke atas presiden yang sedang memegang jawatan semasa pindaan itu dibuat.

## Pejabat Presiden
Rumah Biru () atau Blue House dibina di atas taman diraja era Joseon. Kompleks ini terdiri daripada beberapa bangunan yang dibina sebahagian besarnya dalam gaya senibina tradisional Korea dengan beberapa elemen dan kemudahan moden. Cheong Wa Dae merangkumi Dewan Pejabat Utama *Bon-gwan*, Residensi Presiden, Rumah Sambutan Rasmi *Yeongbin-gwan*, dan beberapa bangunan serta struktur lain. Keseluruhan kompleks ini meliputi kira-kira 250,000 meter persegi atau 62 ekar. Walaupun Blue House berfungsi sebagai pejabat eksekutif, ia merupakan salah satu kediaman rasmi paling dilindungi di Asia.

Sejak penggubahan Presiden Yoon Suk Yeol pada Mei 2022, Cheong Wa Dae tidak lagi berfungsi sebagai kediaman rasmi dan pejabat eksekutif presiden dan sepenuhnya ditukar menjadi taman awam. Pejabat dan kediaman presiden dipindahkan ke Pejabat Presiden Korea Selatan (dahulunya bangunan Kementerian Pertahanan Nasional Korea Selatan , Kementerian Pertahanan Nasional) di Daerah Yongsan, Seoul. Selepas pemecatan Yoon Suk Yeol, penggantinya Lee Jae-myung merancang untuk mengembalikan Cheong Wa Dae sebagai kediaman rasmi.

## Pilihan Raya

Peraturan pilihan raya presiden ditetapkan oleh Perlembagaan Korea Selatan dan Akta Pilihan Raya Pegawai Awam. Presiden dipilih melalui undian popular secara langsung, menggunakan sistem Pemenang undi terbanyak (

### Pilihan Raya Terkini

### Mengikut wilayah dan bandar




## Simbol
Simbol utama presiden ialah mohor, yang digunakan untuk mengesahkan tindakan rasmi, dan panji-panji, yang dikibarkan apabila presiden hadir.



Panji-panji presiden
Dikibarkan apabila Presiden berada di lokasi tersebut.




Mohor presiden
Digunakan untuk mengesahkan dokumen rasmi negara.




Lambang presiden
Simbol utama jawatan yang menampilkan burung phoenix dan bunga raya.




Emblem Bulat Presiden
Versi rasmi dengan nama jawatan yang sering digunakan pada podium ucapan.




Logo Cheong Wa Dae (Rumah Biru)
Logo rasmi kediaman dan pejabat Presiden sehingga tahun 2022.




Emblem Pejabat Presiden (Yongsan)
Logo pejabat presiden baharu yang mula digunakan selepas perpindahan pejabat.



Lambang-lambang ini menggabungkan simbol utama jawatan presiden dan dipaparkan secara jelas pada beberapa podium atau bilik mesyuarat. Sesetengahnya sering disalah anggap sebagai mohor presiden.


## Senarai Presiden & Pemangku

## Garis Masa

## Rujukan

## Pautan luar